NaiveNeuron/SloPal huggingface dataset:
Hrnčiar, Andrej, podpredseda NR SR (2017-09-07):
Prosím, prezentujme sa a hlasujme. (Hlasovanie.) Prítomných 133, za 77, proti nikto, zdržalo sa 56. Konštatujem, že sme uvedený návrh zákona schválili. Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách (tlač 622), bod 33 schváleného programu. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Milanovi Mojšovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 622.)
Radošovský, Marián, poslanec NR SR (2011-10-21):
Pán predseda, keďže sme odhlasovali pozmeňujúce a doplňujúce návrhy zo spoločnej správy, dajte hlasovať o prvom pozmeňujúcom a doplňujúcom návrhu poslanca Martina Pada, o bode 1.
Laššáková, Jana, podpredsedníčka NR SR (2015-11-20):
Ďakujem pekne, pán predseda, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či je záujem vystúpiť v rozprave ústne. Nie je tomu tak. Vyhlasujem rozpravu za skončenú. Pán minister, chcete v rozprave, či ešte? Dobre. Takže nech sa páči, môžte zaujať stanovisko.
Laššáková, Jana, podpredsedníčka NR SR (2013-12-05):
Poprosím vás, ako počúvajte, páni ministri. Dobre.
Müllerová, Emília, poslankyňa NR SR (2013-06-26):
Pán predseda, dajte, prosím, hlasovať o bode 134, s odporúčaním gestorského výboru schváliť.
Hrušovský, Pavol, podpredseda NR SR (2010-09-07):
Ďakujem pekne. Nech sa páči, pani poslankyňa Zmajkovičová.
Heger, Eduard, poslanec NR SR (2018-06-19):
Ďakujem veľmi pekne, kolegovia, za faktické poznámky. A možno na úvod by som chcel povedať, že myslím si, že aj to osadenstvo, ktoré tu sedí, a keď sa aj bavíme o témach, že naozaj sa snažíme tu nastaviť takú konštruktívnu diskusiu o problémoch, ktoré máme, a preto budem rád, ak aj pán minister bude reagovať na otázky, ktoré tu zazneli, aby sme naozaj mohli sa o tom baviť. Lebo myslím si, že aj koalícia môže vidieť, že sa snažíme diskutovať konštruktívne a nejde tu len o nejaké politické silné výrazy. Čo sa týka toho, že prečo zaostávame, tak osobne si myslím, že keby som to zobral z takého širšieho rámca, že, tak použil taký pekný výraz, že karpatský tiger, že to už dávno ako keby doznelo. Teraz bola aj tá séria stretnutí o tom, že či dobehne „tiger“ do cieľa, a teda nevyzeralo to ružovo. A naozaj tie reformy, ktoré sa tu naštartovali pred viac ako dekádou, už doznievajú a žiadne iné, nové reformy neprichádzajú. Ťažíme z toho, že tu máme priemysel, otvárame novú automobilku, ktorá dáva ešte tie impulzy, aj Volkswagen, aj Jaguar dávajú tie impulzy do ekonomiky a do rastu HDP. Ale vidíme aj, ako som aj hovoril, že ten rast HDP je spôsobený teda spotrebou domácností a exportom, a vidíme, že aj ten export už ako keby začína trošku pokrivkávať. Takže toto sú výzvy, ja presne nepoznám úplne štruktúru okolitých krajín, to bude vedieť zrejme pán minister, ale fakt je, že naozaj, alebo keď sa pozrieme aj na tú správu eurofondov, keď sme boli teraz v Poľsku s hospodárskym výborom, tak sme videli, že pristupujú k tomu omnoho zodpovednejšie, a toto sú možno aj ďalšie také nevyužité príležitosti. A teda čo sa týka tej inflácie, veľmi dobrý postreh. Nielen teda potravín, je to vidieť aj v tých správach, že teda narástli vyššie, ale aj to zdravotníctvo je veľmi zaujímavé. Takže určite by mňa k tomu tiež zaujímala odpoveď pána ministra. Ďakujem.
Jurinová, Erika, podpredsedníčka NR SR (2014-11-10):
Pani poslankyňa Šedivcová.
P. Paška, predseda NR SR: (2007-07-02):
Pani poslankyňa Tóthová.
S. Kubánek, poslanec: (2008-11-05):
Najprv budeme hlasovať o bodoch 1 až 3 prvého pozmeňujúceho návrhu. Navrhujem hlasovať spoločne o všetkých troch bodoch pozmeňujúceho návrhu. Prosím, pán predseda, dajte hlasovať.
Borec, Tomáš, minister spravodlivosti SR (2015-01-27):
Ďakujem pekne za slovo, pani predsedajúca. Chcel by som len krátko zareagovať na slová pána poslanca Gála. V princípe, keďže odmyslím si tú nejakú povinnú jazdu, tak z hľadiska odborného, samozrejme, sme v prvom čítaní. To znamená, že asi nemá zmysel teraz rozoberať jednotlivé inštitúty a body. Môžem veľmi stručne povedať, čl. IV, áno, ktorý ste spomínali, princíp legality, respektíve, pardon, princíp analógie legis, analógie iuris, áno. Čo k tomu dodať? Nič nového. Od rímskeho práva ešte tieto inštitúty poznáme a takisto čl. XVI, princíp legality, áno. Budeme mať dostatočný priestor – a to vás chcem uistiť – na debatu na všetky odborné témy, ktoré máte, budete mať, všetci poslanci, či už v ústavnoprávnom výbore, alebo v ostatných výboroch. Práve preto som aj požiadal o to, aby nebola táto téma hneď na nasledujúcej schôdzi, ale aby sme prekročili jednu schôdzu a išli až na ďalšiu, aby bol dostatočný priestor vytvorený na debatu, pretože si myslím, že takýto kódex si naozaj zaslúži, aby bol prijatý v čo najväčšej politickej zhode a aby naozaj to nebola jednostranná záležitosť, ktorá bude predmetom neustálych zmien. Napriek tomu si myslím, že nie je úlohou ani rekodifikačnej komisie, ani ministerstva spravodlivosti objavovať koleso, objavovať Ameriku, ale využiť to najlepšie, čo v právnom svete existuje, a využiť všetky tie inštitúty, či už existujú v iných krajinách, alebo existovali u nás, a správne ich namixovať do kokteilu tak, aby boli čo najúčinnejšie, najefektívnejšie a aby to, čo potrebujeme dosiahnuť všetci, si myslím, aby bolo docielené. To, že či to bude naozaj fungovať, nám naozaj ukáže až reálna prax, to nevie dneska nikto. Ale nikto nemôže uprieť snahu ani rekodifikačnej komisii, ministerstvu a ani vám poslancom, samozrejme, snahu o to, aby to bolo, čo najlepšie. Tak ja pevne verím, že sa nám to v priebehu procesu podarí, a vítam, samozrejme, akúkoľvek odbornú debatu na túto tému. Ďakujem.
Žitňanská, Lucia, ministerka spravodlivosti SR (2010-08-10):
Ďakujem veľmi pekne za slovo, pán predseda. Vážené dámy, vážení páni, v súlade s § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady predkladám na rokovanie Národnej rady návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Návrh na skrátené legislatívne konanie o vládnom návrhu zákona, ktorým sa mení a dopĺňa zákon o organizácii činnosti vlády a organizácii ústrednej štátnej správy v znení neskorších predpisov, sa predkladá na rokovanie Národnej rady v súvislosti s navrhovanou legislatívnou zmenou týkajúcou sa opätovného zriadenia Ministerstva životného prostredia Slovenskej republiky ako samostatného ústredného orgánu štátnej správy. Organizácia činnosti vlády a organizácia ústrednej štátnej správy má dôležitý vplyv na fungovanie každého štátu, a to aj v oblasti tvorby a ochrany životného prostredia, je tiež dôležitým sprostredkovateľom rýchlej a účinnej pomoci občanom Slovenskej republiky, ktorí sa potýkajú s odstraňovaním rozsiahlych škôd spôsobených povodňami. Z tohto dôvodu existuje naliehavý spoločenský záujem na opätovnom zriadení samostatného ministerstva pôsobiaceho v tejto oblasti. Kvalitné plnenie úloh samostatného ústredného orgánu štátnej správy pre oblasť životného prostredia je nevyhnutné pre zabezpečenie rýchlej a účinnej pomoci občanom Slovenskej republiky postihnutým povodňami. Navrhnutá zmena v organizácii ústrednej štátnej správy povedie k okamžitým účinným riešeniam, ktorými sa zabráni vzniku ešte väčších škôd na majetku občanov Slovenskej republiky. Aj preto je nevyhnutné urýchlene umožniť prostredníctvom novelizácie kompetenčného zákona vytvorenie legislatívnych podmienok pre vznik samostatného Ministerstva životného prostredia Slovenskej republiky. Vzhľadom na uvedené závažné okolnosti vláda Slovenskej republiky na základe § 89 ods. 1 zákona č. 350/1996 Z. z. o rokovacom poriadku Národnej rady Slovenskej republiky navrhuje s cieľom zabrániť ešte väčším hospodárskym škodám prerokovať tento vládny návrh novely kompetenčného zákona v skrátenom legislatívnom konaní. Návrh na skrátené legislatívne konanie o predmetnom vládnom návrhu zákona bol prerokovaný a schválený vládou dňa 28. júla 2010. Ďakujem veľmi pekne.
Šebej, František, poslanec NR SR (2013-03-20):
Pani predsedajúca, pri všetkej úcte, ako komentár k tomu, čo hovorím v tejto podobe, je naozaj aj podľa rokovacieho poriadku neprípustný. Stále hovorím o plemenách psov. A keď niekomu vadí, že si z neho uťahujem, je to jeho problém. Ale v tejto snemovni si musíte zvyknúť aj na to, že si z vás ľudia uťahujú. To je úplne v poriadku. (Potlesk.) A, prosím, neprerušujte ma.
Laššáková, Jana, podpredsedníčka NR SR (2014-10-16):
Na vystúpenie pána poslanca s faktickými poznámkami páni poslanci Chren a Hlina. Končím možnosť prihlásiť sa s faktickými poznámkami. Nech sa páči, pán poslanec Chren.
Kondrót, Maroš, poslanec NR SR (2013-01-29):
Keďže sme hlasovali o pozmeňujúcich návrhoch z rozpravy a sme v treťom čítaní , otvorte, prosím, rozpravu.
Pellegrini, Peter, predseda NR SR (2023-12-14):
Pani poslankyňa o vašom procedurálnom návrhu nemôžem dať hlasovať, pretože sme pred malou chvíľkou v tejto istej veci rozhodli inak. Ďakujem veľmi pekne. (Reakcia z pléna.) Pán poslanec Pročko s procedurálnym návrhom.
Krajkovič, Mikuláš, poslanec NR SR (2018-05-24):
Takže, vážený pán predseda, vážené pani poslankyne, vážení páni poslanci, predseda Národnej rady Slovenskej republiky svojím rozhodnutím č. 1032 zo 17. mája 2018 pridelil návrh skupiny poslancov Národnej rady Slovenskej republiky na vyslovenie nedôvery podpredsedníčke vlády a ministerke pôdohospodárstva a rozvoja vidieka Slovenskej republiky Gabriele Matečnej, je to tlač 987, na prerokovanie všetkým výborom Národnej rady Slovenskej republiky okrem mandátového a imunitného výboru, výboru pre nezlučiteľnosť funkcií, výboru pre európske záležitosti, osobitného kontrolného výboru na kontrolu činnosti Národného bezpečnostného úradu, osobitného kontrolného výboru na kontrolu činnosti Slovenskej informačnej služby, osobitného kontrolného výboru na kontrolu činnosti Vojenského spravodajstva a výboru na preskúmavanie rozhodnutí Národného bezpečnostného úradu do určeného termínu konania schôdze. Určil zároveň, aby Výbor Národnej rady Slovenskej republiky pre pôdohospodárstvo a životné prostredie ako gestorský výbor pripravil na schôdzu Národnej rady Slovenskej republiky správu o výsledku prerokovania uvedeného návrhu vo výboroch Národnej rady Slovenskej republiky. Predložený návrh skupiny poslancov prerokovali v určenom termíne ústavnoprávny výbor, výbor pre financie a rozpočet, výbor pre hospodárske záležitosti, výbor pre pôdohospodárstvo a životné prostredie, výbor pre verejnú správu a regionálny rozvoj, výbor pre zdravotníctvo, výbor pre obranu a bezpečnosť, zahraničný výbor, výbor pre vzdelávanie, vedu, mládež a šport, výbor pre kultúru a médiá a výbor pre ľudské práva a národnostné menšiny. Uvedené výbory k návrhu skupiny poslancov na vyslovenie nedôvery podpredsedníčke vlády a ministerke pôdohospodárstva a rozvoja vidieka Slovenskej republiky Gabriele Matečnej neprijali uznesenie z dôvodu, že predložený návrh uznesenia nezískal potrebný súhlas nadpolovičnej väčšiny všetkých poslancov podľa čl. 88 ods. 2 Ústavy Slovenskej republiky v spojení s § 52 ods. 4 zákona o rokovacom poriadku. Výbor pre sociálne veci o návrhu nerokoval, keďže nebol uznášaniaschopný. Ako gestorský výbor, ako gestorský rokoval výbor pre pôdohospodárstvo a životné prostredie 23. mája 2018. Uznesením č. 171 schválil správu o výsledku prerokovania návrhu skupiny poslancov na vyslovenie nedôvery podpredsedníčke vlády a ministerke pôdohospodárstva a rozvoja vidieka Slovenskej republiky Gabriele Matečnej. Výbor pre pôdohospodárstvo a životné prostredie ma poveril, aby som predniesol na schôdzi Národnej rady Slovenskej republiky správu o výsledku prerokovania návrhu skupiny poslancov na vyslovenie nedôvery podpredsedníčke vlády a ministerke pôdohospodárstva a rozvoja vidieka Slovenskej republiky Gabriele Matečnej a určil poslancov Jána Kvorku, Máriu Janíkovú, Petra Antala a mňa ako spravodajcov výboru. Súčasťou tejto správy je aj návrh uznesenia Národnej rady Slovenskej republiky. Pán predseda, toľko, otvorte rozpravu.
P. Paška, predseda NR SR: (2007-09-12):
(Hlasovanie.) 140 prítomných 128 za, 1 bol proti, 8 sa zdržali, 3 nehlasovali. Konštatujem, že sme pridelili návrh zákona výborom a určili lehoty na prerokovanie. Teraz pán poslanec Ľuboš Martinák uvedie hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 216/1995 Z. z. o Komore geodetov a kartografov.
Hort, Milan, podpredseda NR SR (2010-08-05):
Prepáčte, pán kolega, poprosím všetkých, ktorí sedia v rokovacej sále a buď sa zabávajú, alebo telefonujú, aby tak robili mimo rokovacej sály. Nech sa páči, môžete pokračovať.
Pellegrini, Peter, podpredseda NR SR (2020-09-17):
Pán poslanec Blaha.
Janckulík, Igor, poslanec NR SR (2018-05-17):
Ďakujem, pán minister, za odpoveď. Určite je to veľmi dobrá správa pre motoristov, i keď čiastočná. Skorej by to pomohlo aj našim farmárom, ale ako ste spomínali, že životné prostredie je veľmi dôležité a tie emisné normy nevyhovujú, ako by mali vyhovovať. Ale som rád, že aspoň sčasti motoristom pomôžeme takto. Ďakujem.
Laššáková, Jana, podpredsedníčka NR SR (2014-07-03):
Na vystúpenie pána poslanca s faktickými poznámkami piati páni poslanci: pán poslanec Simon, Kaník, Csicsai, Kuffa, Mezenská. Končím možnosť prihlásiť sa s faktickými poznámkami. Nech sa páči, pán poslanec Simon.
Kéry, Marián, poslanec NR SR (2022-02-03):
Pán podpredseda vlády, mrzí ma, že podstatnú časť ste venovali všeličomu možnému, len nie odpovedi na moje otázky. Ale v závere ste sa k nim dostali a možno vás to prekvapí, ale ja som bol milo prekvapený z vášho výroku, ktorý ste povedali kedysi pred dvoma rokmi, a som rád, že si teda za tým výrokom stojíte, len by ma zaujímalo, sú o tom také dohady, ako ste sa postavili vy ako člen vlády, keď sa hlasovalo o návrhu obrannej zmluvy medzi vládou Slovenskej republiky a vládou, Spojenými štátmi americkými, ocenil by som vašu konkrétnu odpoveď. A z tej vašej úvodnej časti odpovede len taká krátka poznámka alebo vysvetlenie. Viete, to neboli teroristi z Guantánama, to boli ľudia podozriví z napomáhaniu teroristom, teroristických organizácií, mnohí boli prepustení, nikdy sa ani nedostavili pred súd, pretože neboli priame dôkazy. Ja som nedávno pozeral veľmi dobrý film, volá sa to že Mauritánec, ktorý tam prežil mnohé roky, takže odporúčam aj vám, aby ste si ho pozreli. A naozaj tam boli ľudia držaní v neľudských podmienkach, častokrát šikanovaní a nemôžeme ich automaticky dávať, že za to, že boli zadržaní, boli, rovná sa teroristi. Tak len taká krátka moja interpretačná vsuvka. A ocením opäť ráznu odpoveď od vás, ako ste sa zachovali ako člen vlády pri prerokovaní obrannej dohody. Ďakujem.
Číž, Miroslav, podpredseda NR SR (2015-12-08):
Ešte raz vás vyzývam, pán poslanec, pokračujte vo svojom vystúpení.
Pčolinský, Peter, podpredseda NR SR (2023-02-09):
Ďakujem pekne, pán minister. Ďalšiu otázku položila pani poslankyňa Romana Tabák, ktorá je prítomná v sále, otázka je na podpredsedníčku vlády dočasne poverenú vedením Ministerstva investícií, regionálneho rozvoja a informatizácie Slovenskej republiky, na pani ministerku Veroniku Remišovú. Otázka znie: „Vážená pani ministerka, Slovensko začína čerpať eurofondy. Ktoré výzvy takmer z trinásťmiliardového balíka sa budú týkať športu, športovej infraštruktúry? Ako vieme pomôcť nášmu športu cez eurofondy? Aké sú ciele? Ako pomôžeme nášmu športu z eurofondov v roku 2023? Prosím detailne vysvetliť, nech v tom majú občania prehľad.“ Nech sa páči, pán minister.
Kavecká, Monika, poslankyňa NR SR (2020-11-24):
Ďakujem veľmi pekne, termín hlasovania bude o sedemnástej dnes.
Ďuriš Nicholsonová, Lucia, podpredsedníčka NR SR (2018-09-13):
Ďakujeme pekne, pán minister, týmto ste zavŕšili čas určený na hodinu otázok. Vyhlasujem trojminútovú prestávku, aby členovia vlády mali možnosť opustiť v kľude rokovaciu sálu a my sa pripravíme na ďalšie rokovanie. (Prestávka.) (Po prestávke.)
Bugár, Béla, podpredseda NR SR (2019-10-23):
Ďakujem. Teraz dávam slovo... Pán poslanec, opačne. Vy ste navrhovateľ. (Reakcia navrhovateľa.) Áno. (Povedané so smiechom.) Teraz dávam slovo spravodajcovi, ktorého navrhol gestorský výbor pre pôdohospodárstvo a životné prostredie, pánovi poslancovi Pavelkovi, nech sa páči.
B. Bugár, podpredseda NR SR: (2003-12-03):
(Hlasovanie.) Prítomných 132 poslancov, za 64, proti 51 poslancov, zdržalo sa 16, nehlasoval 1. Konštatujem, že tento bod sme neschválili. (Potlesk.) Nech sa páči, ďalej.
Chren, Martin, poslanec NR SR (2012-06-19):
Ďakujem veľmi pekne. Pánu Briximu, ktorý porušil rokovací poriadok, lebo nereagoval na meritum veci, môžem povedať len to, že nominantom SaS nebolo vyplatené žiadne odstupné a ten zvyšok, to je len také odpútavanie pozornosti. Oceňujem ale reakciu pánov Kondróta a Podmanického, ktorí naozaj hovorili vecne. Lenže, viete, váš zákon má v podstate dva vecné články. Článok I je zjavne diskriminačný, protiústavný, odporúča vám ho vypustiť sám minister spravodlivosti. A článok II, keďže rokujeme o novele zákona, ktorý tento článok novelizuje, bude účinný len jeden mesiac, pretože v rámci bodu 67 tejto schôdze je v prvom čítaní novela zákona o regulácii v sieťových odvetviach, ktorá neobsahuje jeho znenie. Čiže ak aj tento váš zákon prejde, článok II bude účinný len mesiac a potom aj tak zanikne. Ja chápem, pán Kolesík, že ten váš červený valec nevie veľa o tom, čo sú to práva minoritných akcionárov alebo práva menšín, alebo práva ľudí, ktorí nezmýšľajú rovnako ako tí, ktorí sú, chcel som povedať, že nosia červené kravaty, myslením červení. Ale, pán Podmanický, veď tu ide predsa o to, že akcionári musia konať v záujme spoločnosti. Ak budete mať s niekým fifty-fifty, 50 na 50 firmu a ten druhý váš spoločník ju začne tunelovať, tak napriek tomu, že nemáte väčšinu v tej firme budete sa snažiť tomu zabrániť, pretože vás jednoducho týmto konaním poškodzuje. A ak štát nedovolí podať cenový návrh napriek tomu, že objektívne okolnosti na zvýšenie alebo zníženie cien energií nastanú, tak tým poškodí minoritného akcionára bez ohľadu na to, aký podiel má, poškodí ten samotný podnik. Tu hrozí, že vaša vláda vďaka tomuto zákonu bude konať v nesúlade so záujmami podniku. A to je to, čo môže nastať bez ohľadu na to, že naozaj SPP, a súhlasím s vami, nesúhlasím s tým, ako bola urobená jeho privatizácia.
Zmajkovičová, Renáta, podpredsedníčka NR SR (2014-04-01):
Pani poslankyňa Košútová.
Drábiková, Lucia, poslankyňa NR SR (2022-09-20):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 1146. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1194 z 30. augusta 2022 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. K druhému návrhu zákona. V súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 1150. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1198 z 30. augusta 2022 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu, do ktorej sa tiež chcem zapojiť. Ďakujem.
V. Veteška, podpredseda NR SR: (2006-08-03):
(Prerušenie rokovania o 11.57 hodine.) (Pokračovanie rokovania o 13.00 hodine.)
Verešová, Anna, poslankyňa NR SR (2019-06-26):
Pán predseda, dajte teraz hlasovať o pozmeňujúcom návrhu pani poslankyne Sárközy.
Hort, Milan, podpredseda NR SR (2011-02-09):
Ďakujem pekne. S faktickými poznámkami sa prihlásili pán poslanec Suja, pán poslanec Matej Ondrej. Končím možnosť prihlásiť sa s faktickou poznámkou. Slovo má, pán poslanec Suja.
T. Cabaj, poslanec: (2002-03-21):
I. Presperín, podpredseda NR SR: Pani poslankyňa Tóthová, po nej pán poslanec Delinga.
D. Švantner, poslanec: (2001-10-24):
I. Presperín, podpredseda NR SR: Prosím vás o procedurálny návrh, pán poslanec, najprv.
Glváč, Martin, podpredseda NR SR (2019-09-19):
Ďakujem. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Bublavému. Nech sa páči, pán poslanec, máš slovo.
Zmajkovičová, Renáta, podpredsedníčka NR SR (2014-02-05):
Nech sa páči, ešte pán poslanec Kadúc ako navrhovateľ do rozpravy. Nech sa páči.
Paška, Pavol, predseda NR SR (2013-09-19):
Ďakujem pekne, pán premiér. Vyžrebované poradie otázok nie je možné dodržať, pretože ani pán poslanec Zajac nie je v sále. Je tu? Tu je. Nech sa páči, takže, pán poslanec, zaujmite miesto. Takže poprosím vás, pán premiér, aby ste odpovedali na otázku, ktorú sa pýta pán poslanec... (Reakcia z pléna.) Pán poslanec... (Veľký hluk a pískanie v sále.) Pán poslanec... (Poslanec Zajac podišiel k hlavnému rečníckemu pultu, niečo dôrazne povedal premiérovi a odišiel z rokovacej sály.) Takže poprosím vás, páni poslanci. Takže pán Zajac to vyriešil, nechce sa nič pýtať. Takže pán poslanec Vašečka je tu? Nech sa páči. Je tu, je tu. Takže, pán premiér, pán poslanec sa pýta: „Vážený pán premiér, budete odteraz ako predseda strany a vlády v Národnej rade vykonávať aj funkciu predsedu parlamentu alebo rovno parlament zrušíte, aby vás neobťažoval?“ Nech sa páči, pán premiér.
Bugár, Béla, podpredseda NR SR (2019-05-09):
Pán poslanec Farkašovský.
P. Hrušovský, podpredseda NR SR: (2001-09-17):
Pán poslanec Mesiarik, nech sa páči, máte slovo. M. Mesiarik, poslanec: Vážený pán podpredseda, vážený pán minister, budem skutočne veľmi stručný. Chcem sa vyjadriť k návrhu pána poslanca Finďa, ktorý navrhuje, ako v úvodnom slove uviedol a ako sa môžeme dočítať v jeho návrhu písomnom, dosť zásadnú vec v oblasti zdravotníctva. Mrzí ma to, že musím oponovať kolegovi, ale chcel by som zdôrazniť, že schválením takejto zmeny zákona a vpustením, dá sa povedať, ďalšieho biznisu do zdravotníctva, nie som si istý, či dokážeme udržať zdravotníctvo vo finančnej stránke aspoň na tej úrovni ako dnes. Ja nevidím dôvod, aby sme vôbec o takomto návrhu rokovali v druhom čítaní, pretože nevidím ani dôvod, ani príčinu, žeby súčasní majitelia, či už súkromní majitelia lekární, zariadení zdravotných, alebo zdravotníctvo, ktoré budeme onedlho presúvať a transformovať do inej pozície z hľadiska reformy verejnej správy, nevidím dôvod, aby ďalší podnikatelia vstupovali do tohto systému. Mne vychádza iba jedno z tohto problému, že opätovne by bolo treba ďalšie prostriedky, aby mohol aj majiteľ žiť, aby mohol mať maržu, aby mohol mať aj lekár, pretože lekár musí, odborník musí vykonávať služby, a nie majiteľ, ktorý môže byť laik a opätovne by sa zdravotníctvo len predražilo. Myslím si, že nie je na to dnes ešte vhodný čas a ani zo stránky ekonomickej, aby sme takéto niečo púšťali až od takéhoto voľného trhu. Ďakujem.
Milanová, Natália, poslankyňa NR SR (2018-06-25):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Sulík, Richard, predseda NR SR (2010-09-09):
Ďakujem pekne. Vyhlasujem rozpravu za skončenú. Chce k rozprave zaujať stanovisko navrhovateľka? Nie. Ďakujem. Spoločný spravodajca? Áno. Nech sa páči.
Pellegrini, Peter, predseda NR SR (2015-04-23):
Pán poslanec Viskupič.
Sabo, Michal, poslanec NR SR (2024-10-02):
Pán Dostál, najhoršie na tom je, že tu porovnávajú koaliční kolegovia neporovnateľné, že porovnávajú päť mesiacov vlády bez podpory, pričom oni sami vlastne tú podporu neboli schopní dať úradníckej vláde, verzus tri vlády SMER-u pred rokom 2020, ja som to už dnes povedal, že tuná vlastne sa tak nejak zaužívala taká verejná, nie v celej spoločnosti a v celom pléne, ale amnézia, že pred rokom 2020 tu Slovensko neexistovalo, že nič sa tu nedialo. To je ako až rozprávkové, že tie vlády, o ktorých sa, samozrejme, podľa toho komunikačného manuálu nerozpráva. No ale my o nich budeme rozprávať, pretože máme o čom rozprávať.
Goga, Pavol, poslanec NR SR (2015-02-04):
Ďakujem za slovo. Vážený pán predsedajúci, kolegyne, kolegovia, dovoľte mi, aby som prečítal zápisnicu o výsledku tajného hlasovania o návrhu na voľbu členov Rady Rozhlasu a televízie Slovenska za oblasť rozhlasového vysielania, ktoré sa konalo 4. februára 2015. Na tajné hlasovanie o návrhu na voľbu členov Rady Rozhlasu a televízie Slovenska za oblasť rozhlasového vysielania bolo vydaných a poslanci si osobne prevzali 125 hlasovacích lístkov, teda na voľbe bolo prítomných 125 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rady Rozhlasu a televízie Slovenska za oblasť rozhlasového vysielania všetci poslanci odovzdali hlasovacie lístky. Zo 125 odovzdaných hlasovacích lístkov bolo 8 neplatných a 117 platných. Podľa platných hlasovacích lístkov overovatelia zistili, že: za Jána Dianišku hlasovali za 3 poslanci, proti 61 poslancov, 53 sa zdržali hlasovania; za Ľubomíra Gumana hlasovalo za 90 poslancov, proti 8 poslancov, 19 sa zdržali hlasovania; za Juraja Kiesela 2 hlasovali za, proti 61 poslancov, 54 sa zdržali hlasovania; za Ildikó Nagyovú 109 hlasovalo za, 3 proti, 5 sa zdržali hlasovania. Na voľbu členov Rady Rozhlasu a televízie Slovenska je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Rady Rozhlasu a televízie Slovenska za oblasť rozhlasového vysielania zvolení Ildikó Nagyová a Ľubomír Guman. Overovatelia ma zároveň poverili oznámiť výsledok hlasovania Národnej rade Slovenskej republiky. Pán podpredseda, skončil som tejto prvej časti.
Blanár, Juraj, podpredseda NR SR (2022-09-22):
Teraz dávam možnosť prihlásiť sa ústne do rozpravy, vážené panie poslankyne, páni poslanci. Pán poslanec Taraba, to sa vám ako podarilo dvakrát? (Reakcia z pléna.) Pán poslanec Svrček. Uzatváram možnosť prihlásiť sa do rozpravy. Ale ešte predtým, pán poslanec Taraba, sa hlásil pán minister. Pán minister, chceli ste do rozpravy? Dáte pánovi Tarabovi priestor? (Reakcia ministra.) Lebo som vás videl. Len pán Taraba bol rýchly okrem toho, že dvakrát sa prihlásil. (Povedané s pobavením.) Nech sa páči, pán Taraba, môžete.
Halák, Róbert, poslanec NR SR (2021-11-24):
Ďakujem za slovo. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona rokovacom poriadku prerokovať predložený návrh zákona v druhom čítaní.
M. Číž, podpredseda NR SR: (2007-06-22):
(Hlasovanie.) Prítomných 135 poslancov, za návrh 22 poslancov, proti 42 poslancov, zdržalo sa 70 poslancov, nehlasoval 1 poslanec. Konštatujem, že tento návrh sme neschválili.
Čaplovič, Dušan, poslanec NR SR (2010-12-07):
... navrhovanú čiastku 329,114 678 mil. eur o 9,395 147 mil. eur do celkovej výšky 338,509 825 mil. eur. Uvedené navýšené zdroje do kapitoly ministerstva školstva, vedy, výskumu a športu vo výške 9,395 147 mil. eur navrhujem presunúť z kapitoly 11, Ministerstva obrany Slovenskej republiky, z kódu programu 096 Obrana a tak znížiť jej výdavky o 9,395 147 mil. eur. Odôvodnenie. Uvedená čiastka vo výške 9,395 147 mil. eur navrhnutá na navýšenie do kapitoly ministerstva školstva, vedy, výskumu a športu nezvyšuje navrhované výdavky štátneho rozpočtu na rok 2011, len sa navrhuje presunutie z navrhovanej rozpočtovej kapitoly Ministerstva obrany Slovenskej republiky. Návrh č. 2: V kapitole 51, Slovenskej akadémie vied, v časti Rozpočet kapitoly navrhujem v stĺpci bežné výdavky 600 zvýšiť navrhovanú čiastku 59,011 395 mil. o 4 mil. eur do celkovej výšky 63,011 395 mil. eur. Uvedené navýšené zdroje v navrhovanom bode do kapitoly Slovenskej akadémie vied vo výške 4 mil. eur navrhujem presunúť z kapitoly 11, Ministerstva obrany Slovenskej republiky, z kódu programu 096 Obrana a tak znížiť jej výdavky o 4 mil. eur. Odôvodnenie: Uvedená čiastka vo výške 4 mil. eur navrhnutá na navýšenie do kapitoly SAV nezvyšuje navrhované výdavky štátneho rozpočtu na rok 2011, len sa navrhuje presunutie z navrhovanej rozpočtovej kapitoly Ministerstva obrany Slovenskej republiky, tak ako som presne citoval. Ešte raz vám veľmi pekne ďakujem za vypočutie a teším sa na vaše pripomienky. Ďakujem vám veľmi pekne.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 141 poslancov, za 47, proti 85, zdržalo sa 7 poslancov, 2 nehlasovali. Návrh nebol schválený. Nech sa páči.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 136 poslancov, za 82, proti 5, zdržalo sa 45, nehlasovali 4. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
D. Lipšic, poslanec: (2008-02-06):
A tiež som rád, že ste nespomínali, či sú noviny pravicové, alebo ľavicové. Lebo u nás si môže noviny založiť, kto chce. A v tomto s pánom prezidentom republiky súhlasím. Aj strana si môže založiť vlastné noviny, môže ich distribuovať, môže mať vlastný denník. Nie je to obmedzené ako televízne alebo rozhlasové licencie, a preto mi nie je zrejmé, prečo pri takej veľkej podpore verejnosti, akú v prieskumoch vykazuje napríklad vládna strana SMER, si nezaloží vlastné médiá, ktoré by pri jej preferenciách zrejme boli pomerne čítané, ľudia by ich kupovali, a preto sa mi zdá byť celá polemika ohľadne pravicovosti a ľavicovosti printových médií z princípu pomýlená.
Mičovský, Ján, poslanec NR SR (2015-03-18):
Ďakujem pekne. Ďakujem pekne za slovo, vážená pani podpredsedníčka. Igor, dobre si povedal. Naozaj nejde len o to, že takéto výtečné firmy dokážu teda nezaplatiť svojim dodávateľom, ty si to obohatil aj o teda nový spôsob fintovania, že teda nebudú sa platiť ani mzdy, ale ono to nie je všetko. Naozaj tieto geniálne firmy, ktoré zneužívajú takúto možnosť reštrukturalizácie, urobia aj niečo ešte zaujímavejšie. Vlastne firma sa stáva veľmi bonitnou, pretože nemá už žiadne dlhy, a jej cena na trhu prudko porastie. Niektorí takíto majitelia, ktorí majú kartu najvyšších výhod a zbavia sa týmto ozaj nečestným spôsobom svojich dlhov, potom túto firmu predávajú. Jednoducho urobia to, čo sa celkom logicky dá považovať z ich pohľadu za správne. Mám dobrú firmu, nemá žiadne dlhy, a preto si dovolia takúto firmu predať. A tu chcem poukázať na to, že návrh, ktorý predkladáme, rieši vlastne aj tento okamih, tento moment, aby sa takýmto prefíkaným majiteľom, ktorí majú takúto kartu najvyšších výhod, veľmi nečestnú kartu, zabránilo takto reštrukturalizovanú firmu predať, a tým pádom, že sa malí veritelia stávajú spolumajiteľmi, takéto niečo sa už nemôže stať, lebo oni to nedovolia. Nehovorím o ničom fiktívnom. Hovorím nie o Váhostave, Doprastave, máme takých firiem veľa a takéto skúsenosti na trhu slovenských firiem existujú. Takže dávam do pozornosti, že takýto návrh zabráni majiteľom takýchto firiem tieto očistené a na prvý aj na druhý pohľad prosperujúce firmy predať výhodne, zbaliť si peniažky do vrecka a ísť niekde na Bahamy.
J. Počiatek, minister financií SR: (2010-01-20):
Hlavnými dôvodmi, ktoré viedli k vypracovaniu návrhu zákona, je eliminácia vysokej ceny nafty pre domácnosti a najmä pre podnikateľský sektor, a tým udržanie cenovej úrovne prepravovaných tovarov a prepravných služieb. Taktiež sa očakáva eliminácia objemov nákupov nafty v okolitých štátoch, a tým aj zlepšenie konkurencieschopnosti podnikateľského prostredia v oblasti prepravy tovarov. Predložený návrh zákona predpokladá zníženie spotrebnej dane na naftu zo 481,31 eur na 1 000 litrov na novú úroveň 368 eur na 1 000 litrov. Takéto zníženie sadzby dane by malo v konečnom dôsledku predstavovať zníženie konečnej ceny nafty o 13 centov na liter, čo je rádovo 4 slovenské koruny. K nastaveniu sadzby spotrebnej dane na úroveň 368 eur na 1 000 litrov sme pristúpili pri podrobnej analýze dlhodobého vývoja konečných cien nafty v Slovenskej republike a v okolitých krajinách a po zohľadnení daňových úľav, ktoré poskytujú jednotlivé krajiny na primiešavanie biogénnych látok do nafty. Týmto krokom by sa mal dosiahnuť stav, kedy nafta v Slovenskej republike bude lacnejšia ako nafta v Maďarsku, Českej republike a vo veľkej a v prevažnej miere aj v Rakúsku. S cenami nafty v Poľsku nie je možné realizovať žiadne porovnávanie vzhľadom na to, že Poľsko si stále uplatňuje dočasnú výnimku na dodržiavanie minimálnych sadzieb, ktoré stanovuje Európska únia. Prijatie navrhovaného zákona predpokladá výpadok daňových príjmov štátneho rozpočtu v metodike ESA 95 vo výške 60 až 102 mil. eur v roku 2010. Ďakujem za slovo. Skončil som.
Zmajkovičová, Renáta, podpredsedníčka NR SR (2013-05-29):
Faktické poznámky nie sú. Pán poslanec Hraško bol jediný, ktorý bol prihlásený do rozpravy, vyhlasujem všeobecnú rozpravu za skončenú. Pán poslanec Baška, chcete zaujať stanovisko? (Reakcia navrhovateľa.) Nech sa páči.
Číž, Miroslav, podpredseda NR SR (2015-01-30):
Ďakujem pekne. Kolegyne, kolegovia, otváram rozpravu, písomne sa do rozpravy prihlásili dvaja páni poslanci, pán Jozef Mikloško a pán Jozef Viskupič. Po ich vystúpení, samozrejme, bude možnosť prihlásiť sa do rozpravy ústne. Slovo má pán poslanec Jozef Mikloško.
Galko, Ľubomír, poslanec NR SR (2023-11-22):
Ďakujem pekne. Ja mám dve poznámky k tomuto vystúpeniu. Nevedel som o tých článkoch o pani Dolinkovej, ja nečítam tú tlač a nepáči sa mi to pozitívne piár. Tiež si myslím, že je to, ak nie korupcia, tak je to určite minimálne nepriznaný dar. A je jasné, že je to tak, lebo inak by tie články boli označené ako promo články, resp. články platené. Tak sa to robí. Na druhej strane nie som prekvapený ale, lebo v tej politickej strane SMER 2 alias HLAS Petra Pellegriniho, ako ja ich, ja to pokladám za stranu podvodníkov a klamárov a keď oni nemali žiaden problém nakukať dôchodcom, že im dajú tento rok 640 eur, trinásty vianočný alebo vianočný dôchodok, 13. dôchodok a potom ich vlastne vo voľbách podviedli, tak nejaké nepriznané, nemorálne, nefinančné plnenie, to predsa pre nich nemôže predstavovať nejaký problém. Ale tá druhá poznámka je dôležitejšia, ja som to už hovoril jedenkrát, ja sa opätovne prihováram za to, aby boli onkologickí pacienti z tohto vyňatí, aby mohli, aby mali garantovaný čas, kedy dostanú tú operáciu. Pokiaľ sa to nedá u nás na Slovensku, tak jednoducho nech majú možnosť ísť do zahraničia, malo by sa im to preplácať. Viete, tu sa šermuje stovkami miliónov, tu sto miliónov sme našli, tam dvesto, hore-dole, na 13. dôchodky, tam pridáme, na hento pridáme, ale to zdravie a ten život, to je to najcennejšie a tam proste politika musí ísť bokom. A ja veľmi apelujem na to, aby k takejto úprave v tomto návrhu zákona prišlo. Ďakujem pekne.
Kollár, Boris, predseda NR SR (2022-03-24):
Prosím, prezentujme sa a hlasujeme. (Hlasovanie.) Prítomných 121 poslancov, za 79, proti 17, zdržalo sa 24, nehlasoval 1. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Baránik, Alojz, poslanec NR SR (2022-11-09):
Ďakujem pekne, pán predsedajúci, za dôkladné vysvetlenie. (Prerušenie vystúpenia predsedajúcim.)
Záhumenský, Marian, poslanec NR SR (2014-05-13):
Ďakujem pekne, pani predsedajúca. Ctené kolegyne, kolegovia, Výbor Národnej rady Slovenskej republiky pre pôdohospodárstvo a životné prostredie o výsledku prerokovania návrhu vlády Slovenskej republiky na skrátené legislatívne konanie o vládnom návrhu zákona o nadobúdaní vlastníctva poľnohospodárskeho pozemku a o zmene a doplnení niektorých zákonov. Predseda Národnej rady Slovenskej republiky rozhodnutím č. 971 z 24. apríla 2014 pridelil návrh vlády Slovenskej republiky na skrátené legislatívne konanie o vládnom návrhu zákona o nadobúdaní vlastníctva poľnohospodárskeho pozemku a o zmene a doplnení niektorých zákonov na prerokovanie Výboru Národnej rady Slovenskej republiky pre pôdohospodárstvo a životné prostredie v termíne ihneď. Výbor Národnej rady Slovenskej republiky pre pôdohospodárstvo a životné prostredie návrh vlády na skrátené legislatívne konanie prerokoval na svojej 41. schôdzi dňa 13. mája 2014. Výbor uznesením č. 245 z 13. mája 2014 súhlasil s návrhom vlády na skrátené legislatívne konanie o vládnom návrhu zákona o nadobúdaní vlastníctva poľnohospodárskeho pozemku a o zmene a dopĺňaní, doplnení niektorých zákonov. Výbor odporúča Národnej rade Slovenskej republiky vysloviť súhlas s prerokovaním vládneho návrhu zákona o nadobúdaní vlastníctva poľnohospodárskeho pozemku a o zmene a doplnení niektorých zákonov v skrátenom legislatívnom konaní s tým, že prvé, druhé a tretie čítanie sa uskutoční na 35. schôdzi Národnej rady Slovenskej republiky. Pani predsedajúca, skončil som, prosím, otvorte rozpravu.
Bugár, Béla, podpredseda NR SR (2016-09-13):
Pán poslanec, prosím vás.
Blanár, Juraj, podpredseda NR SR (2021-06-24):
Pán poslanec Valášek, môžete reagovať na faktické poznámky.
Figeľ, Ján, podpredseda NR SR (2012-12-12):
S ďalšou faktickou, pán poslanec Bublavý.
B. Bugár, podpredseda NR SR: (2003-12-16):
Vážené panie poslankyne, páni poslanci, v mene vlády ešte nám chce všetko dobré zaželať aj, predpokladám teda, pán minister školstva. Nech sa páči, máte slovo.
Pellegrini, Peter, predseda NR SR (2015-04-16):
Pán poslanec Kaník.
Bugár, Béla, podpredseda NR SR (2018-05-16):
Ďakujem pekne. Pán spravodajca? Nie. Prerušujem rokovanie a o dve minúty pristúpime k jednotlivým hlasovaniam. (Krátka prestávka.) (Prestávka.)
Mičovský, Ján, poslanec NR SR (2023-02-14):
Ďakujem, pani kolegyňa aj pánom kolegom, za vystúpenia, za reakcie. Verím, že je to naozaj téma, o ktorej by sa dalo rozprávať veľa, a je to najmä téma, z ktorej sa môžme odraziť k množstvu ďalších obetavých ľudí, ktorí sa venujú iným oblastiam, potrebujeme tých ľudí a potrebujeme ich podporovať aj tu zo siene zákonnosti a potrebujeme ich podporovať aj svojím každodenným životom a myslím si, že tak ako som zabudol povedať o mnohých veciach, ktoré sa dajú v tejto súvislosti spomenúť, a o mnohých železničkách a o mnohých aktivistoch, tak sa môžem len ospravedlniť, že som si vytrhol len niekoľko pasáží, pretože je to téma pekná, potrebná, a som rád, že nás spája. Ďakujem.
Klus, Martin, poslanec NR SR (2017-03-28):
Ďakujem za slovo. Ja som podobne ako Martin Poliačik nevyliečiteľný optimista, a preto tiež chcem veriť, že tento pohár, ktorý tu dostávame dnes, je viac poloplný ako poloprázdny. A hovorí sa, že všetko zlé je na niečo dobré. A keďže my sme s Martinom rovnaký ročník narodenia, boli to práve časy 1994 až ’98, ktoré mňa primäli k tomu, aby som sa stal politológom, a možno aj k tomu, aby som tu nakoniec dnes sedel spolu s vami, aj na základe toho sa dnes večer a potom hlavne vo štvrtok určite rozhodnem a verím, že sa rozhodnem správne spoločne s ostatnými kolegami.
Laššáková, Jana, podpredsedníčka NR SR (2014-12-12):
Pani poslankyňa Ritomská s reakciou, ale treba sa prihlásiť, pani poslankyňa.
Hargaš, Ján, poslanec NR SR (2024-01-16):
Ďakujem za slovo, pán predsedajúci. Pán Dostál, ďakujem, že ste pánovi predsedovi parlamentu Pellegrinimu pripomenuli rokovací poriadok. Priznám sa, že nečakal som, že až, až takto bude chcieť pomáhať svojim kolegom v koalícii pretláčať kompetenčný zákon, že si selektívne vyberie článok z rokovacieho poriadku, takže ďakujem, že ste to, že ste to pripomenuli. Taktiež treba oceniť, že je tu asi najväčší počet koaličných poslancov teraz v pléne, ktorí počúvajú rozpravu, pretože počas celej rozpravy ku kompetenčnému zákonu, aj počas rozpravy ku pripomienkam pani prezidentky ich tu sedelo zopár jedincov a ani tí sa nezapojili do rozpravy. A keďže som si teda všimol, že pán predseda má nejaké medzery v rokovacom poriadku, minulý týždeň som ho vyzýval na to zapojenie do tej rozpravy, tak teraz by som mu chcel pripomenúť, že predseda Národnej rady podľa rokovacieho poriadku môže hocikedy požiadať o možnosť vystúpenia v rozprave a jeho čas nie je obmedzený. Takže neplatí tá výhovorka, že sa koaliční poslanci nezapájajú do rozpravy, pretože nás je v nej prihlásených veľa, čo je samo o sebe dosť absurdné. Budiš. Keby aj tak, tak minimálne pán predseda parlamentu môže vystúpiť hocikedy a môže hovoriť hocikoľko a môže povedať svoj postoj k tým veciam, o ktorých tu rokujeme, ako napríklad k veľmi dobre zdôvodneným výhradám pani prezidentky. Nevyužil túto možnosť a keďže som si na základe vášho vystúpenia spravil názor, že možno má nejaké medzery v chápaní rokovacieho poriadku, chcel som ho na toto len upozorniť. Ďakujem veľmi pekne.
Hrnčiar, Andrej, podpredseda NR SR (2016-09-08):
Pán poslanec Pčolinský s reakciami na faktické poznámky.
Pavlis, Pavol, poslanec NR SR (2010-12-02):
Ďakujem za slovo, pán predseda. Je v kompetencii vašej zmeniť program a to musíme odhlasovať. To znamená, že dajte o tom hlasovať.
Glváč, Martin, podpredseda NR SR (2016-09-20):
Ďakujem. S faktickými poznámkami pán poslanec Viskupič. Ukončujem možnosť prihlásiť sa s faktickými. Nech sa páči, pán poslanec.
P. Hrušovský, podpredseda NR SR: (2002-01-30):
(Hlasovanie.) Prítomných je 107 poslancov, za 104, zdržali sa 2, nehlasoval 1. Uvedené body zo spoločnej správy sme schválili. Ďalší návrh.
Pellegrini, Peter, predseda NR SR (2015-07-01):
Pán poslanec Kadúc s reakciou na faktické.
Hrnčiar Andrej, podpredseda NR SR (2017-10-17):
Dvanásť hodín je.
Matovič, Igor, poslanec NR SR (2013-05-29):
Neviem, ako to mám povedať, aby náhodou nejaký primitív tu zase nebúchal topánkou. Ale skúsim to asi povedať tak, že rečniť pred voľbami o priamej demokracii, stavať sa na námestiach, hovoriť o tom, ako ju podporujem, a získať na základe tohto hlasy, skryť sa vlastne na kandidátku strany alebo hnutia, ktoré ako hlavnú ideu má priamu demokraciu, a potom po voľbách hovoriť o priamej demokracii ako o niečom ako nejakom bláznovstve, obskúrnom nápade, niečom, čo vlastne ohrozuje demokraciu, a otočiť sa vlastne chrbtom k svojim vlastným voličom, to podľa mňa dokáže politik slovenského kalibru. A zrejme pred chvíľkou som tu počul jedného, ktorý sa zaradil do týchto radov.
Bugár, Béla, podpredseda NR SR (2017-03-22):
Ďalej v rozprave vystúpi pán poslanec Mihál, nech sa páči.
Petrák, Ľubomír, poslanec NR SR (2015-11-26):
A druhý pozmeňujúci návrh predniesol v rozprave pán podpredseda Figeľ, ktorý žiadal hlasovať o bodoch 1 až 3 spoločne a o bodoch 4 a 5 spoločne. Pán predseda, teda dajte hlasovať o bodoch 1 až 3 návrhu pána podpredsedu Figeľa.
Fedor, Martin, poslanec NR SR (2013-05-28):
Ďakujem, pani predsedajúca. Poslankyne, poslanci, Výbor Národnej rady Slovenskej republiky pre obranu a bezpečnosť predkladá v súlade s uznesením Národnej rady Slovenskej republiky č. 33 zo 16. mája 2012 a v súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov Správu výboru o stave použitia informačno-technických prostriedkov za rok 2012. V súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Slovenskú informačnú službu, ministerstvo vnútra – Policajný zbor, ministerstvo obrany – Vojenské spravodajstvo, a to zvlášť za Vojenské obranné spravodajstvo, zvlášť Vojenskej spravodajskej služby, ministerstvo spravodlivosti, a to za súčasti – Zbor väzenskej a justičnej stráže, ministerstvo financií – Finančnú správu v mesiaci marec 2013 o zaslanie správy o použití informačno-technických prostriedkov za rok 2012. Správu o použití informačno-technických prostriedkov za rok 2012 predložili všetky dotknuté subjekty vo verzii neobsahujúcej utajované skutočnosti a niektoré z nich aj informácie vo verzii, ktoré takéto utajované skutočnosti obsahujú. Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v predloženej správe. Výbor Národnej rady Slovenskej republiky pre obranu a bezpečnosť uvedenú správu prerokoval 9. mája 2013 na svojej 17. schôdzi, zobral ju na vedomie a odporučil Národnej rade Slovenskej republiky vziať ju na vedomie. Návrh na uznesenie je súčasťou tejto správy. Prosím, pani predsedajúca, aby ste otvorili rozpravu k tomuto materiálu.
B. Bugár, podpredseda NR SR: (2001-10-18):
Pán spravodajca, nech sa páči, máte slovo a potom pán poslanec Köteles.
Sulík, Richard, predseda NR SR (2011-09-07):
Ďakujem. Chce sa vyjadriť k rozprave spravodajca? (Reakcia spravodajcu.) Nie. Prerušujem rokovanie o tomto bode programu. Nasleduje prvé čítanie o vládnom návrhu zákona o povinných deponátoch periodických publikácií, neperiodických publikácií a slovenských audiovizuálnych diel . Vládny návrh zákona má tlač 442, návrh na jeho pridelenie na prerokovanie výborom je v rozhodnutí č. 448. Poprosím ministra kultúry, aby vládny návrh zákona uviedol. A poprosím spravodajcu, ktorého určil gestorský výbor, pána poslanca Abrhana, aby zaujal miesto pre spravodajcov. Nech sa páči.
Zelník, Štefan, poslanec NR SR (2019-10-28):
Tým sme vyčerpali hlasovanie o všetkých pozmeňujúcich návrhoch zo spoločnej správy a z rozpravy. Vážený pán predseda, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Prosím, dajte hlasovať o tomto návrhu.
Jurinová, Erika, podpredsedníčka NR SR (2013-06-25):
Pán poslanec, na vaše vystúpenie sú dve faktické poznámky. Uzatváram možnosť prihlásiť sa s faktickou. Nech sa páči, pán poslanec Matovič.
M. Číž, podpredseda NR SR: (2008-10-30):
(Hlasovanie.) Prítomných 134 poslancov, za návrh 78 poslancov, proti 27 poslancov, 29 sa zdržalo. Konštatujem, že návrh spravodajcu sme prijali. Sme teda v treťom čítaní . Otváram rozpravu v rámci tretieho čítania a pýtam sa, či chce niekto podať návrhy v zmysle § 85. Nie. Uzatváram možnosť prihlásiť sa do rozpravy a vyhlasujem rozpravu za skončenú. Máte slovo, pán spravodajca.